runetrust/blame-folketinget-dk huggingface dataset:
Thorkild Simonsen (S), 1999-11-25:
Men da dels internationale organisationer og dels mange borgmestre mente, det var nødvendigt, for at de kunne klare sig, at man gik op på kontanthjælpen, så er man nødt til at få lavet den del af introduktionen, så det helt er i overensstemmelse med, hvad bistandsklienter får, ikke fordi jeg synes, at det er rimeligt at sammenligne bistandsklienter og folk, der er på vej til at lære at blive danske statsborgere.
Per Clausen (EL), 2013-03-14:
Derfor har jeg jo interesseret mig lidt for mulighederne for, at man kunne ændre den praksis, man har på nuværende tidspunkt, og gøre den lidt mere sagligt velfunderet, så man i hvert fald i forhold til skambidsområdet undgik aflivning af hunde, der ikke burde aflives.
Christine Antorini (S), 2010-02-25:
Hvad der også er en afgørende forskel på flexuddannelsen og den eksisterende EGU, og det har vi også haft i spørgerunden, er, at med hensyn til de tilbud, der er for den gruppe, siger man, at udgangspunktet er, at man skal være voksen, man skal være over 19 år.
Peter Skaarup (DF), 2001-03-27:
Men jeg tror på, ligesom vi tidligere mange gange har diskuteret omkring udflytning af statslige arbejdspladser, at det, at vi her i dag diskuterer og lægger spørgsmålet om antallet af retter og politikredse sammen med vores landdistriktspolitik, vil medføre, at vi på sigt kommer til mange flere gange at diskutere, at man inden for alle politiske områder er nødt til at overveje, hvilke konsekvenser nedlæggelse af retskredse og politikredse og andre initiativer på andre områder får for de små samfund, for landdistrikterne ude omkring.
Kristian Thulesen Dahl (DF), 2021-03-03:
Og derfor vil jeg bare appellere til, at man virkelig holder tungen lige i munden og sikrer, at vi, når vi debatterer og behandler det her fremover, ikke risikerer at bringe Danmark i en situation, hvor man, fordi man bliver blød i knæene, tager nogle børn til Danmark, som efterfølgende viser sig faktisk at være adgangsbillet for deres forældre.
Jens Rohde (RV), 2020-01-29:
Den anden ting er, at jeg håber, at regeringen forstår – og nu taler jeg til ministeren, som meget gerne må høre efter – at politik ikke bare handler om at have ret, men også om at få ret, og at regeringen, hvis den ønsker et mandat fra Folketinget, og endda et bredt mandat, som jeg kunne forstå at ministeren lagde stor vægt på var afgørende, selvfølgelig også skal lytte til de partier og komme dem og deres prioriteter i møde, når disse partier vælger at komme regeringen i møde.
Jens Joel (S), 2024-03-14:
Der er en rigtig stor rolle at spille for arbejdsmarkedets parter, og det er klart, at det er en absolut undtagelse, når vi går ind og regulerer eller blander os i arbejdstid, og derfor skylder vi også, synes jeg, en respekt for den arbejdsdeling, man normalt har, og i øvrigt for de mange arbejdsgivere, som heldigvis godt kan finde ud af at tage ansvar, når det er påkrævet.
Jens Joel (S), 2020-11-12:
Det handler jo om, at vi for nogle år siden stemte om, hvorvidt vi skulle have en tilvalgsordning og kunne kaste os fuldt og helt ind i det arbejde med at bekæmpe grænseoverskridende kriminalitet, som Europol jo også beskæftiger sig med, men hvor der ved en folkeafstemning blev stemt nej, og vi har derfor lavet en aftale, kan man sige, en parallelaftale, en tredjelandsaftale.
Keld Albrechtsen (EL), 2000-11-28:
Det kan være, at der, som hr. Kim Behnke forslog det, bør vedtages ændringsforslag, der udbygger det forslag, som allerede nu ligger der, fordi der altså viser sig at være flere problemer på skatteområdet i traktatforslagene i Nice, end vi i første omgang havde været klar over.
Karsten Hønge (SF), 2020-11-12:
Derfor kunne jeg godt tænke mig at høre ministeren redegøre for den retsstilling, der er for ansatte, som enten har været udsat for smitte eller oplever symptomer og venter på enten en test eller et svar – kan arbejdsgiveren pålægge de ansatte at møde på arbejdet i perioden?
Jesper Langballe (DF), 2006-05-04:
Jeg vil høre, om ikke kirkeministeren vil give mig ret i, at kontrafaktisk historieskrivning er en noget farlig øvelse, og at når ministeren afæskes sit synspunkt med hensyn til, hvad han ville gøre ved den her sag, hvis Danmark nu havde haft en helt anden historie end den, vi rent faktisk har, så ville det let kunne føre ud i ufrugtbare vidtløftigheder.
Peter Hansen-Nord (V), 1999-05-07:
Og vi har fået et notat fra Justitsministeriet, og vi har siddet og kigget på et notat, som også sammenligner situationen fra 1976, hvor den første elforsyningslov blev vedtaget 1. januar 1977, om hvad det er, vi gør, og hvad for nogle øvelser vi gør, og hvilken form for juridisk baggrund vi gør det på.
Margrethe Vestager (RV), 2005-06-02:
Så kommer den næste fase, og det er den, der kommer, og som vi har givet meget højtidelige og præcise løfter om – man kan læse det i aftalen – nemlig at så skal der laves den regnemekanisme, der sikrer, at den hundredkroneseddel fordeles på en så tilpas ligeværdig måde, at hver enkelt hånd har penge nok til at kunne købe de ydelser, der er brug for.
Kim Valentin (V), 2023-04-20:
Ja, man kender jo godt den der følelse af, at man lægger 50 kr. på et bestemt resultat, det kunne være 50 kr. på, at FCK vinder næste mesterskab, det femtende, eller om de danske håndboldkvinder henter metal hjem igen, eller om dronningen siger »søens folk« i nytårstalen.
Frederik Vad (S), 2025-12-10:
Kan ordføreren ikke bekræfte, at vi for et par dage siden fik en nyhed om, at det er lykkedes de sidste 5-6 år at flytte europæisk udlændingepolitik, sådan at den danske model, den danske vej, den danske idé om et modtagecenter i et tredjeland, den danske idé om et udrejsecenter i et tredjeland og om hjemrejsepolitik – alt det, Socialdemokratiet i Danmark foreslog i 2018, og som blev fejet af bordet i resten af Europa – er der nu flertal for i EU?
Jørgen S. Lundsgaard (KF), 2002-10-31:
Når sygdommen så desværre er indtrådt, må strategiprocessen medføre udarbejdelse af konkrete handlingsplaner, således at der opnås et beredskab, som sikrer tidlig diagnosticering, eventuel screening, ændring af kost- og motionsvaner, motiverende rådgivning og egen omsorg. Et godt grundlag er de sidste 3 års indsats i Fyns Amt.
Keld Albrechtsen (EL), 2004-03-24:
Derfor vil jeg bede statsministeren vende tilbage til de spørgsmål, der er stillet, nemlig om det forhold, at der altså ikke var masseødelæggelsesvåben, giver anledning til, at statsministeren nu må erkende, at vi må tilbage og undersøge, om det folkeretlige grundlag for det, statsministeren foretog sig, var i orden, og hvordan vi forhindrer, at vi her i Folketinget igen kommer i den situation, at der træffes en beslutning om at gå i krig på et urigtigt grundlag.
Ellen Trane Nørby (V), 2020-10-30:
Hvis man så kommer i en daginstitution, hvor man kun møder andre børn, der er vokset op i den samme blok, og så går i en folkeskole, hvor der også er om ikke 99 pct. så over 90 pct. med en anden etnisk baggrund, og så kommer ind på en ungdomsuddannelse, hvor man heller ikke møder Danmark, så er sandsynligheden for, at vi får cementeret parallelsamfundene, bare enormt stor.
Majbrit Berlau (EL), 2006-04-26:
Når jeg har problematiseret spørgsmålet om paritetskravet eller -princippet, som der afviges fra – jeg tror, det er det, der spørges til her – så er det jo ud fra den betragtning, at jeg mener, det er vigtigt, at arbejdsmarkedets parter er repræsenteret i bestyrelsen for at sikre, at der selvfølgelig er en kontakt til verden omkring bestyrelsen.
Kim Behnke (FP), 1998-06-25:
Til trods for at staten lover, at man nok skal passe på borgerne, til trods for at staten lover, at man med statens levnedsmiddelkontrol nok skal garantere folk gode madvarer, har risikoen for at få en salmonellainfektion aldrig været større end i dag, og det til trods for at hundredvis af millioner af kroner er blevet bevilget netop på det område. Og det er jo et paradoks, at vi lever i et land med verdens højeste skatter, vi lever i et land med den mest gennemførte omfordeling, vi lever i et land, hvor man får at vide, også i dag, at omfordeling er en betingelse for vores velfærdssamfund, og til trods for det, jo mere omfordeling, jo højere skatter, jo flere problemer har vi.
Karina Adsbøl (DF), 2014-05-08:
Jeg vil gerne spørge ordføreren, om ordføreren også vil tage sit ansvar på sig i forhold til nedlæggelse af De Sociale Nævn i forbindelse med, at der nu er en kæmpe sagsbunke i Statsforvaltningen, der ikke er taget hånd om, og det er simpelt hen ikke godt nok.
Pernille Vermund (NB), 2020-06-18:
For de viser jo tydeligt, at vi i Danmark, den danske befolkning, som ordføreren er valgt til at repræsentere, må lide under hensynet til den europæiske befolkning og hensynet til befolkninger, som ikke engang fastholder og opretholder de rettigheder, som man herhjemme opretholder i en sådan grad, at det belaster vores samfund.
Hans Kristian Skibby (DF), 2012-05-08:
Dansk Folkeparti kommer jo senere på sæsonen med et andet beslutningsforslag om momsafløftning i erhvervsøjemed – for hoteller – og det gør vi, netop fordi vi kan se, at branchen er en af de brancher, hvormed der godt kan skaffes nye arbejdspladser i Danmark.
Simon Emil Ammitzbøll (LA), 2016-10-06:
Den del er en god idé, men synes hr. Jakob Ellemann-Jensen og de øvrige Venstrefolk, der har meldt sig på talerlisten – jeg glæder mig jo til, at de også kommer på – ikke, at det er en god idé, at politiske partier overholder de aftaler, de indgår?
Per Stig Møller (KF), 2004-11-11:
Hr. Ulrik Kragh læste jo en irakers beskrivelse i Information i dag, om, hvordan der var i Falluja, op for hr. Villy Søvndal, og jeg går ikke ud fra, at hr. Søvndal ønsker de tilstande i hele Irak, men det er dem, hr. Søvndal får, hvis ikke, man gør som vi.
Jacob Jensen (V), 2022-02-08:
Vi har jo i høringssvarene set, at der fra branchen bliver givet udtryk for bekymring i forhold til i det hele taget rent praktisk at kunne få partikelfiltre, fordi der har været en coronapandemi, og der har været nogle leveranceproblemer, som vi jo har oplevet i mange sammenhænge, og derfor har man spurgt, om den her fremrykning rent faktisk kan gennemføres.
Ida Auken (RV), 2017-05-18:
Så hvis vi gerne vil have effekter ude i virkelighedens verden, er det jo vigtigt, at vi lytter til, om de i forhold til et givet område siger, at det er der, vi skal gå enegang, eller om det er der, hvor vi faktisk kan få presset tingene igennem ad den slagne vej.
Keld Albrechtsen (EL), 2002-04-24:
Jeg vil gerne spørge statsministeren, om statsministeren, når vi ser på forhistorien til den her sag, ikke i dag vil erkende, at det var en alvorlig fejlbedømmelse af situationen, statsministeren foretog, da han i spørgetiden den 17. april sagde, at han fandt, at der på det foreliggende grundlag ikke var behov for at tage særlige initiativer til en undersøgelse.
Karen Hækkerup (S), 2014-04-25:
Men det, jeg siger, når jeg afviser beslutningsforslaget i dag, er, at de ting, der peges på her, ikke er de rigtige, fordi det vil føre til bl.a. en risiko for, at vi kan give endnu lavere straffe, fordi man skal sidestille, om det er sket i fritiden eller i arbejdstiden.
Peter Skaarup (DF), 2004-11-24:
Der er det, at vi fra Dansk Folkepartis side må sige, at der har vi manglet meget fra Socialdemokraterne i den indsats, for det er jo netop under socialdemokratiske regeringer op igennem 1990’erne, at der har været de her gevaldige problemer, hvor man ikke har haft styr på tilstrømningen.
Anders Samuelsen (RV), 1998-03-31:
Ligeledes synes jeg, tiltaget med en isbryderordning for nyuddannede handicappede helt klart er et skridt i den rigtige retning med hensyn til at få nedbrudt de barrierer, der er for, at de kan komme ind på arbejdspladserne og især - og det kan så være en lille stikpille - arbejdspladserne på det private arbejdsmarked.
Lene Espersen (KF), 2004-02-06:
Den umiddelbare konsekvens af forslagets gennemførelse vil være, at psykisk syge kriminelle i Grønland ikke vil kunne få den nødvendige og kvalificerede behandling, som de pågældende har brug for, og at meget farlige kriminelle ikke vil kunne anbringes et tilstrækkelig sikkert sted.
Henrik Dam Kristensen (S), 2012-01-11:
Nu ved jeg godt, at spørgetiden selvfølgelig er indrettet på en sådan måde, at det er folketingsmedlemmerne, der spørger ministrene, og derfor kan jeg måske bedst som svar på hr. Kim Christiansen spørgsmål så undrende spørge, hvordan hr. Kim Christiansen måske havde tænkt sig at man bare inden for noget, der lignede rimelig tid, både kunne finde finansiering til en københavnertunnel, som i parentes bemærket jo ikke er helt billig, og også håndtere tidsperspektivet i det.
Frank Aaen (EL), 2006-02-07:
Det er den arbejdsløse, der har sat et forkert kryds i dagpengeskemaet og simpelt hen bliver mishandlet med kæmpebøder og fratagelse af dagpengeret på et tvivlsomt grundlag; det er kontanthjælpsmodtageren, der kommer i klemme nede hos kommunen på grund af sagsbehandlingen eller nogle fuldstændig urimelige regler, som denne regering har gennemført sammen med Dansk Folkeparti; og det er den uddannelsessøgende, der ikke kan få sin SU.
Knud Erik Kirkegaard (KF), 2001-05-29:
Men med den optræden, som ministeren er kommet med her, med den form for konflikt, som ministeren er kommet i med partier i Folketinget i forhold til arbejdsmarkedets parter, med den kovending, der er foretaget siden mandatgivningen, er jeg på den anden side umådelig fristet til at sige: Det vil vi overhovedet ikke involveres i.
Martin Henriksen (DF), 2011-06-14:
Når nu den socialdemokratiske formand fru Helle Thorning-Schmidt har sagt, at der ikke er behov for at stramme mere, og der så kommer et initiativ, kan jeg igen undre mig over, at man så alligevel godt kan se, at der er behov for at stramme lidt, i hvert fald på nogle områder.
Ole Vagn Christensen (S), 2008-06-10:
Er det, fordi man skal have lavet nogle nedskæringer i innovationsloven, som betyder, at jo færre, der har mulighed for at have indflydelse derpå, jo færre kan man dermed også forvente vil gøre opmærksom på, at det, man er ude i, er et ærinde, hvor man sådan set ikke kan tale om at styrke innovationen, men tværtimod om at svække den.
Anni Svanholt (SF), 1999-04-15:
I SF taler vi ikke om, at man skal udvide med masser af milliarder - det gør vi ikke, vi er økonomisk ansvarlige - men det her er altså for skrapt, og det lever jo ikke på nogen måde op til ønskerne og de løfter, der blev givet i forbindelse med valget i 1998.
Jeppe Bruus (S), 2022-01-12:
Forslag til vedtagelse »Folketinget opfordrer regeringen til at invitere til brede sundhedsreformforhandlinger, jf. forståelsespapiret, i foråret 2022, når pandemien aftager, med fokus på at fremtidssikre sundhedsvæsenet med strukturelle ændringer, styrke de tværgående samarbejder og det nære sundhedsvæsen, herunder styrke forebyggelsesarbejdet, kvaliteten i behandlingerne, digitale sammenhænge og rekrutteringsudfordringer.«
Knud Erik Hansen (SF), 2001-05-03:
Nogle gange kunne vi måske også godt tage lidt mere hensyn til nogle sociale forhold, nogle sociale relationer og sige, at så kunne vi godt se igennem fingrene med det, for der er nogle, der har det svært og er i situationer, hvor det er svært at lære det danske sprog, uanset at de faktisk føler, at de fungerer mægtig godt i det danske samfund.
René Christensen (DF), 2012-02-21:
De tidligere ordførere har, ligesom den radikale ordfører jo også har det, givet udtryk for, at intentionerne i beslutningsforslaget var gode, og at det også, hvad skal man sige, var et tankesæt, der skulle tages med ind over, når vi skal lave satspuljen for næste år.
Christian Juhl (EL), 2015-11-03:
Tak til ordføreren, men jeg vil nu sige, at jeg har ikke fået øje på, hvor reglerne for samarbejde om sikkerhed og sundhed er blevet skærpet – tværtimod er de i de sidste 15 år blevet svækket, og den gamle sikkerhedsrepræsentant er nu arbejdsmiljørepræsentant og har en meget, meget svag stilling på arbejdspladsen.
Henrik Brodersen (DF), 2017-11-08:
De nyligt bragte artikler »Chikane af hjemmehjælpere fortsætter i udsatte områder« som blev bragt på sn.dk den 1. november 2017 og »Hjemmeplejere overfaldet i ghetto: Det er en uhyggelig udvikling«, som blev bragt på sn.dk den 3. november 2017 illustrerer klart en udvikling, som har stået på gennem længere tid.
Karin Gaardsted (S), 2016-11-16:
Mener ministeren, at det fra forbrugerens synspunkt er rimeligt, at man med indførelsen af § 10, stk. 2, om uanmodet henvendelse til bestemte aftagere i den foreslåede nye markedsføringslov fremover vil modtage endnu flere henvendelser fra forretningsdrivende, som man som forbruger ikke har anmodet om?
Jesper Petersen (S), 2017-10-10:
Og det er jo positivt at kunne konstatere, at man som borger – til forskel fra socialdemokratiske statsministerkandidater, som politiske modstandere også har en interesse i at mistænkeliggøre – generelt kan regne med, at der er styr på tingene, og at ens informationer er i gode hænder, når man er i kontakt med skattevæsenet.
Keld Albrechtsen (EL), 2001-05-16:
Men det har man altså ikke været lydhør over for. Når vi fra venstrefløjens side har et helt andet principielt udgangspunkt, nemlig det økologiske udgangspunkt, og bliver mødt med en sådan mur af afvisning, selv om vi trods alt erklærer os indstillet på at diskutere med regeringen på tværs af de principielle uenigheder, føler vi faktisk på venstrefløjen, at vi står over for en meget lukket og afvisende holdning hos regeringspartierne.
Kim Edberg Andersen (DD), 2025-02-26:
Kunne man bede om, at man ligesom på skatteområdet kan skrive til ministeriet og få et bindende svar fra myndighederne om, at man er nået i mål, sådan at når tilsynet kommer derud, får man i hvert fald ikke en stor bøde, fordi man jo har gjort det, man kunne, og man jo har gjort det rigtige?
Kristian Jensen (V), 2002-12-09:
For at følge med i de her naturlige bevægelser i en markedsøkonomi er det nødvendigt at sikre sig, at for de gamle virksomheder, der falder, er der nye, der kommer til. Det er ikke lykkedes i de foregående år at skabe tilstrækkelig mange nye virksomheder, der kan skabe vækst, og som vil vokse sig store på internationalt plan.
Lars Barfoed (KF), 2002-04-11:
Den nuværende situation har vist sig uholdbar bl.a. på grund af den manglende retssikkerhed, som medfører, at der er flere instanser, der udsteder god skik-regler om det samme tema, og også fordi det svækker myndighedernes gennemslagskraft, at de ikke kan udstede retsregler, der er entydige og derefter bliver fulgt af virksomhederne, og at det er noget, som forbrugerne kan regne med.
Sara Emil Baaring (S), 2025-12-11:
Så vil jeg gerne læse en beretningstekst op på vegne af Socialdemokratiet, Venstre, Moderaterne, Liberal Alliance og Det Konservative Folkeparti: »Vi anerkender intentionen med B-forslaget, men fremhæver, at det er kommunerne, der har ansvaret for dagtilbuddene og de private pasningsordninger.
Christian Langballe (DF), 2018-11-02:
Nu prøver vi at få noget saglighed ind i debatten og prøver at diskutere, hvad det er, der er rammen om det her, altså at det er et statsborgerskab, man modtager, at man møder op, og at der er en officiel person, der tildeler en et statsborgerskab, at man giver hånd og siger tak for at have modtaget det her statsborgerskab.
Christina Egelund (M), 2023-11-15:
Jeg vil gerne sige det meget klart: Står det til mig, skal det være trygt for alle studerende, om man tilhører jødedommen eller en anden religion eller er ateist, at færdes på vores uddannelsesinstitutioner, og jeg synes ikke, det er rimeligt, at man som jødisk kvinde skal opleve at møde op og egentlig bare gerne ville passe sit studie og så blive mødt af et hagekors.
Carsten Koch (S), 1998-05-05:
Det er imidlertid ikke ensbetydende med, at vi ikke kan blive bedre til at forebygge uønskede graviditeter, og at udviklingen ikke kan blive endnu bedre. Abort er en traumatisk oplevelse for mange kvinder, og det i sig selv er en god grund til fortsat og vedvarende at forebygge uønskede graviditeter og aborter - først og fremmest gennem seksualvejledning og oplysning om prævention - men uanset, hvor meget vi rådgiver om prævention, må vi imidlertid indstille os på, at der altid vil forekomme provokerede aborter, bl.a. fordi ingen præventionsform er hundrede procent sikker.
Martin Henriksen (DF), 2008-11-21:
Og hvis hr. Morten Østergaard så kunne forklare: Når nu den politik, som hr. Morten Østergaard ønsker at genindføre i Danmark eller vil indføre i Danmark, medfører en øget indvandring fra de lande, hvorfra indvandring historisk set har medført ghettoer og kriminalitet og usikkerhed for danskerne i Danmark - hr. Morten Østergaard taler meget om sikkerhed for danske borgere, og man kan altså se, at der er en indvandring, som historisk set har medført usikkerhed - hvordan hænger det så sammen?
Annette Lilja Vilhelmsen (SF), 2008-12-03:
Det fremgår, at det ofte er fagpersoner i kommunerne, som ser sig nødsaget til at bede Ankestyrelsen om hjælp, måske, sandsynligvis, fordi man i kommunerne ikke har den økonomi, der skal til for at gennemføre den rette foranstaltning, selv om fagpersonerne har indberettet, som de skulle.
Mette Thiesen (NB), 2020-05-05:
Lige præcis det argument, som ordføreren for Dansk Folkeparti kommer med, er jo faktisk grunden til, at vi bl.a. er imod en Ring 5, imod HH-forbindelsen oppe ved Helsingør, faktisk også imod Femern – fordi vi netop var imod den form for transport, hvor man brugte Sjælland som en eller anden form for omfartsvej fra Sverige og ned til Tyskland.
Karina Adsbøl (DF), 2020-12-09:
Altså, vi laver standarder, vi laver handleplaner, og vi laver lovgivning, så det kunne virkelig give et løft ude i omsorgssektoren, at vi stiller krav til, at man selvfølgelig skal kunne tale dansk, og at man selvfølgelig skal kunne kommunikere på dansk til de ældre.
Keld Albrechtsen (EL), 2002-03-14:
Som jeg husker beregningerne, bl.a. i Bichelrapporten og sådan noget - nu kan jeg dem jo ikke lige udenad - er det nogenlunde anskueliggjort, hvor meget naturen egentlig kan tage af landbrugsproduktion i Danmark, hvis man f.eks. fjerner gifttrykket.
Hans Kristian Skibby (DF), 2021-12-21:
Jeg kan forstå, at ordføreren efter lange tovtrækkerier trods alt kom frem til den konklusion, at Radikale Venstre ønsker, at man vil gøre det her til et embedsvælde, hvor det er ansatte embedsmænd, der skal sidde og vurdere det, frem for at det skal være folkevalgte, som lovmæssigt skal behandle spørgsmålet om, hvorvidt folk skal opnå dansk indfødsret eller ej.
Pernille Frahm (SF), 2010-12-01:
Det skal hverken være ministeren eller mig eller en anden minister, der skal blande sig i, hvad kommercielle kanaler – eller andre kanaler, for den sags skyld – skal vise, eller hvad museer skal udstille, eller hvilke film der skal laves osv. Problemet her er jo, at stationen har sagt A; de har ansøgt public service-puljen; de har haft det her forløb; de har oven i købet været med til at redigere undervejs i serien; og alligevel vælger de, når serien er færdig, at sige, at de ikke vil sende den.
Rune Lund (EL), 2006-10-10:
Ved et møde, som blev holdt i starten af april i år i Wien mellem en række EU-kritiske organisationer i det såkaldte teamsamarbejde, var der en hel del af de deltagende organisationer fra de nye medlemslande i Østeuropa, der udtrykte en frustration over, at efter optagelsen var den politiske situation i landene meget svær.
Martin Henriksen (DF), 2012-01-18:
Jeg synes, at det er godt, når tingene bevæger sig, og at vi nu har fået en klar tilkendegivelse fra justitsministerens side om, at man forventer en stigning i indvandringen; der kommer en stigning i indvandringen via familiesammenføringsreglerne med de lempelser, som regeringen ønsker at gennemføre.
Jørgen Estrup (RV), 1998-10-08:
Det, som man foreslår Folketinget at gøre, er alene at se på den formelle, juridiske vej, lade dette ligge i form af en beslutning om, at der skal være det, man kalder et klart FN-mandat, samtidig med - og det er jo det afgørende - at man ikke vil eller kan forklare, hvad et klart FN-mandat er.